تا ئەوەنە نانەگە برژیەێد
من گورانییگ نویسامە
تا ئەوەنە کونە ئاوەوگە پڕکەێد
گورانیگەم چڕیدە
ئەی بیگانە، وەچە گورانی نووسیەێد؟
وە نمەک!
وەچە نانەگە خوریەێد؟
وە نمەک!
وەچەکونە پڕ کریەێد؟
وە نمەک!
ئەی دویەتەگە، وەچە گورانیەگە چڕێد؟
وە ئاو!
وەچە نانەگە خوەێد؟
وە ئاو!
وەچە کونەگە پڕ کەێد؟
وە ئاو!
چەبوود ئەگەر نمەک و ئاو تێکەڵ بکریەێد؟
بوودە دەریا.
تا ئەوەنە ناڵ ئەسپەگەم کوتم
شەپۆڵیگ لە دەریاگە بڕیمن
تا ئەوەنە دەنگ زەنگەگە کپەو بوود
گەشتیگە رانیمن
ئەی بیگانە، وەچە ناڵ ئەسپ کوتیەێد؟
وە مانگ شکیاگ! ئەی دوسەگەم.
وەچە دەنگ زەنگ کپەوبوود؟
وەمانگ شکیاگ! ئەی دوسەگەم.
وەچە دوینیدەم؟
وە مانگ شیکیاک ئەی دوسەگەم!
ئەی دویەتەگە، وەچە شەپوڵیگ لە دەریا بڕید؟
وە شمشیرەگەد ئەی دوسەگەم!
وەچە گەشتی دروس کریەێد؟
وە شمشیرەگەد ئەی دوسەگەم!
لەچە خاستر دوینیدەم؟
لە شمشیرەگەد ئەی دوسەگەم!
تا ئەوەنە ئەی دەریا بڕیەێد
من و تو جیاوە بویمنە
تا وەختیگ لە هویردەو چیمە
من ئوەسا مردمە.
ئەی بیگانە، وەچە ئی دەریا بڕیەید
وەچەوسەختی تو!
وەچە لەهویرمەو چید؟
وەچەو سەختی خوەم!
ئەی دویەتەگە، وەچە لەیەک جیاوە بویمن؟
نێەزانم!
وەچە من ئەوسا مردمە؟
نێەزانم!
وەماوەی چەنیگ نانەگە برژیەێد؟
نێەزانم.
ئەفزاڵ ئەحمەد سەید/ پاکستان
